stanford-oval/wikipedia huggingface dataset:
ป๊อปอาย (วิดีโอเกม)
สิ่งสืบทอด

ป๊อปอายโนะเอโงะอาโซบิเป็นเกมภาคแยกสำหรับสอนภาษาอังกฤษสำหรับแฟมิคอม ได้รับการวางจำหน่ายในวันที่ 22 พฤศจิกายน ค.ศ. 1983 ส่วนเกมกระดานที่อิงจากวิดีโอเกมดังกล่าวได้รับการเผยแพร่โดยบริษัทพาร์กเกอร์บราเธอส์ใน ค.ศ. 1983
ใน ค.ศ. 2008 บริษัทนัมโคเนตเวิกส์ได้เปิดตัวเกมรีเมกที่ปรับปรุงใหม่สำหรับโทรศัพท์เคลื่อนที่ โดยรูปแบบการเล่นส่วนใหญ่จะเหมือนเดิม แต่เพิ่มโหมดที่ได้รับการปรับปรุงพร้อมด่านโบนัสและด่านพิเศษที่แสดงความเคารพต่อภาพยนตร์สั้นเรื่องอะดรีมวอล์กกิง ซึ่งป๊อปอายต้องช่วยโอลีฟจากการละเมอ รวมถึงได้รับโทเคนเพื่อซื้อการ์ตูนเก่า ๆ
เมื่อวันที่ 4 พฤศจิกายน ค.ศ. 2021 เกมป๊อปอายได้รับการเปิดตัวสำหรับเพลย์สเตชัน 4 และนินเท็นโด สวิตช์ โดยเป็นการตีความใหม่ของเกมอาร์เคดในรูปแบบ 3 มิติ ซึ่งได้รับคะแนนต่ำจากเว็บไซต์เมทาคริติก[ต้องการอ้างอิง] และถูกถอดออกจากรายชื่อใน ค.ศ. 2023
อนึ่ง เบน ฟอลส์ ได้ทำคะแนนสถิติโลก 3,023,060 คะแนน เมื่อวันที่ 20 ธันวาคม ค.ศ. 2011 ตามกระดานคะแนนระหว่างประเทศของฐานข้อมูลทวินกาแล็กซีส์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ป๊อปอาย (วิดีโอเกม)
Popeye ที่ Killer List of Videogames
Popeye at NinDB
แม่แบบ:IAg
Popeye (1982) ที่ MobyGames
ภาพจากเวอร์ชันอาร์เคด โดยฉากไตเติลและด่านแรกอยู่ด้านบน ส่วนด่านที่ 2 และ 3 อยู่ด้านล่าง
องค์การระหว่างประเทศ

องค์การระหว่างประเทศ (อังกฤษ: international organisation/organization) เป็นองค์การที่มีสมาชิก ขอบเขต หรือการปรากฏตัวในระดับนานาชาติ มีสองประเภทดังนี้
องค์การนอกภาครัฐระหว่างประเทศ (international nongovernmental organisation: INGO) คือ องค์การนอกภาครัฐ (Non Governmental Organisation: NGO) ที่ดำเนินงานในระดับนานาชาติ เช่น องค์การไม่แสวงกำไร (non-profit organisation) และหน่วยงานในระดับโลก เป็นต้นว่า องค์การขบวนการลูกเสือโลก (World Organization of the Scout Movement), คณะกรรมการกาชาดระหว่างประเทศ (International Committee of the Red Cross), และการแพทย์ไร้พรมแดน (Médecins Sans Frontières)
องค์การระหว่างรัฐบาล (intergovernmental organisation) หรือองค์การระหว่างประเทศระดับรัฐบาล (international governmental organisation: IGO) เป็นองค์การที่ใกล้เคียงกับนิยามของ "องค์การระหว่างประเทศ" ในกฎหมายระหว่างประเทศมากที่สุด องค์การเหล่านี้มักมีสมาชิกเป็นรัฐเอกราช (sovereign state) ซึ่งเรียกว่า รัฐสมาชิก (member state) ตัวอย่างขององค์การประเภทนี้ เช่น สหประชาชาติ (United Nations), องค์การความมั่นคงและความร่วมมือในยุโรป (Organization for Security and Co-operation in Europe), สภายุโรป (Council of Europe), องค์การแรงงานระหว่างประเทศ (International Labour  Organization), และองค์การตำรวจระหว่างประเทศ (International Police Organization)
องค์การระหว่างรัฐบาลองค์การแรกและเก่าแก่ที่สุด คือ คณะกรรมการกลางเพื่อการเดินเรือในแม่น้ำไรน์ (Central Commission for Navigation on the Rhine) ซึ่งที่ประชุมเวียนนา (Congress of Vienna) จัดตั้งขึ้นใน ค.ศ. 1815
บทบาทขององค์การระหว่างประเทศ คือ ช่วยวางระเบียบวาระในระดับสากล เป็นตัวกลางในการเจรจาทางการเมือง จัดให้มีพื้นที่สำหรับการริเริ่มทางการเมือง และกระตุ้นการสร้างพันธมิตร ตลอดจนกำหนดประเด็นโดดเด่นต่าง ๆ เพื่อช่วยให้รัฐบาลกำหนดลำดับความสำคัญ
ยูนิเวิร์สลีก

| ยูนิเวิร์สลีก |
| --- | --- |

ฮันกึล: 유니버스 리그
อาร์อาร์: Yunibeoseu rigeu 
เอ็มอาร์: Yunibŏsŭ rigŭ 
 
ประเภท: การแข่งขันเรียลลิตี้
สร้างโดย: เอสบีเอส
พิธีกร: เจย์ พาร์ก
ดนตรีแก่นเรื่องเปิด: "We Ready"
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนฤดูกาล: 2
จำนวนตอน: 2
การผลิต
บริษัทผู้ผลิต:  SBS  F&F Entertainment 
ออกอากาศ
เครือข่าย: SBS TV
ออกอากาศ: 22 พฤศจิกายน ค.ศ. 2024 (2024-11-22)
การแสดงที่เกี่ยวข้อง
Universe Ticket (2023–2024)
ยูนิเวิร์สลีก (เกาหลี: 유니버스 리그, อักษรโรมัน: Universe League) เป็นซีรีส์การแข่งขันเรียลลิตี้บอยแบนด์ของเกาหลีใต้ที่ออกฉายในปี ค.ศ. 2024 สร้างสรรค์โดยเอสบีเอส รายการนี้เริ่มออกอากาศทาง SBS TV เมื่อวันที่ 22 พฤศจิกายน ค.ศ. 2024 และออกอากาศทุกวันศุกร์ถัดไป รายการนี้จะจบลงด้วยการก่อตั้งบอยแบนด์ซึ่งยังไม่มีการเปิดเผยจำนวนสมาชิกในขณะนี้ กลุ่มสุดท้ายจะเปิดตัวภายใต้สังกัด เอฟแอนด์เอฟเอนเตอร์เทนเมนต์ ซึ่งเป็นบริษัทบันเทิงที่เกี่ยวข้องกับแบรนด์เสื้อผ้าที่มีชื่อเดียวกันคือ เอฟแอนด์เอฟ
รายการนี้เป็นภาคต่อของ Universe Ticket โดยในครั้งนี้จะมีผู้เข้าแข่งขันชายทั้งหมด
แนวคิด

ยูนิเวิร์สลีก เป็นรายการเรียลลิตี้เอาชีวิตรอดของวงการเคป็อปที่สร้างขึ้นโดยใช้รูปแบบลีก โดยแบ่งผู้เข้าแข่งขัน 42 คนออกเป็น 3 ทีม ได้แก่ Beat, Rhythm, and Groove การแข่งขันแบ่งออกเป็น 5 เวที ซึ่งเรียกรวมกันว่า P.R.I.S.M โดยแต่ละเวทีจะเน้นไปที่ด้านที่แตกต่างกันของการเดินทางของผู้เข้าแข่งขัน ในตอนที่ 1 การแข่งขันจะอยู่ในเวที "P" หรือ "Pick" ซึ่งผู้เข้าแข่งขันจะต้องจัดทีมผ่านกระบวนการดราฟท์ และเริ่มแสดงทักษะของตนเอง เป้าหมายสูงสุดคือการชนะ Prism Cup ซึ่งจะทำให้ทีมได้เดบิวต์ในวงบอยแบนด์ระดับโลก
นักแสดง

พิธีกร: เจย์ พาร์ค
ผู้กำกับจังหวะทีม: เตนล์ & หยางหยาง
ผู้กำกับจังหวะทีม: อี ชัง-ซ็อบ
ผู้กำกับจังหวะทีม: คิม ยู-กย็อม & เอล แคปิตซิน
ตอน

ตอนที่ 1 (22 พฤศจิกายน 2024)
ตอนที่ 2 (29 พฤศจิกายน 2024)
แหล่งข้อมูลอื่น

เว็บไซต์ทางการ (ในภาษาเกาหลี)
อควาแมน กับอาณาจักรสาบสูญ

| อควาแมน กับอาณาจักรสาบสูญ |
| --- | --- |
ใบปิดภาพยนตร์
กำกับ: เจมส์ วาน
บทภาพยนตร์: เดวิด เลสลี จอห์นสัน-แม็กโกลด์ริก
เนื้อเรื่อง:   เจมส์ วาน  เดวิด เลสลี จอห์นสัน-แม็กโกลด์ริก  เจสัน โมโมอา  โทมัส ปาอา ซิบเบตต์ 
สร้างจาก: ตัวละครต่าง ๆ จากดีซีคอมิกส์
อำนวยการสร้าง:   ปีเตอร์ ซาฟราน  เจมส์ วาน  ร็อบ โคแวน 
นักแสดงนำ:   เจสัน โมโมอา  แพทริก วิลสัน  แอมเบอร์ เฮิร์ด  ยาห์ยา อับดุล-มาทีน ที่ 2  นิโคล คิดแมน 
บริษัทผู้สร้าง:   ดีซีสตูดิโอส์  อะตอมิกมอนสเตอร์  เดอะซาฟรานคอมพะนี  
ผู้จัดจำหน่าย: วอร์เนอร์บราเธอส์พิคเจอส์
วันฉาย:   22 ธันวาคม ค.ศ. 2023 (2023-12-22) 
ประเทศ: สหรัฐ
ภาษา: อังกฤษ
ทุนสร้าง: 205–215 ล้านดอลลาร์สหรัฐ
ทำเงิน: 399.3 ล้านดอลลาร์สหรัฐ
อควาแมน กับอาณาจักรสาบสูญ (อังกฤษ: Aquaman and the Lost Kingdom) เป็นภาพยนตร์ซูเปอร์ฮีโรสัญชาติอเมริกันที่ออกฉายในปี ค.ศ. 2023 ที่อิงจากตัวละครในดีซีคอมิกส์ตัวหนึ่งที่ชื่อ อะควาแมน สร้างโดย ดีซีสตูดิโอส์ อะตอมิกมอนสเตอร์ และเดอะซาฟรานคอมพะนี และจัดจำหน่ายโดย วอร์เนอร์บราเธอส์พิคเจอส์โดยเป็นภาคต่อของอควาแมน เจ้าสมุทร ซึ่งออกฉายเมื่อ ค.ศ. 2018
โครงเรื่อง

หลังจากที่แบล็คแมนต้าได้พ่ายแพ้ให้กับอะควาแมนในภาคแรก เขาก็ยังคงมุ่งมั่นหาทางแก้แค้นให้กับความตายของพ่อของเขา และจะไม่มีวันหยุดยั้งการโค่นล้มอะควาแมนได้เลย ในครั้งนี้แบล็คแมนต้าจึงกลับมาด้วยความน่ากลัวมากกว่าเดิม โดยมีอาวุธอย่างตรีศูลสีดำแห่งตำนานที่สามารถปล่อยพลังอันน่ากลัวจากยุคโบราณออกมาได้ เพื่อจะเอาชนะให้ได้ อะควาแมนจึงต้องหันไปจับมือกับ ออร์ม น้องชายของเขาซึ่งถูกขังตัวเอาไว้และเป็นอดีตกษัตริย์แห่งแอตแลนติส พวกเขาต้องก้าวข้ามเรื่องความแบ่งแยกเพื่อปกป้องอาณาจักรของพวกเขาเอาไว้ ปกป้องครอบครัวของอะควาแมนและโลกจากการถูกทำลายล้างอย่างย่อยยับ
นักแสดง

เจสัน โมโมอา เป็น อาร์เธอร์ เคอร์รี / อะควาแมน
แพทริก วิลสัน เป็น ออร์ม เมเรียส / โอเชียนมาสเตอร์
แอมเบอร์ เฮิร์ด เป็น เมร่า
ยาห์ยา อับดุล-มาทีน ที่ 2 เป็น แบล็คแมนต้า
นิโคล คิดแมน เป็น แอตแลนนา
การออกฉาย

อควาแมน กับอาณาจักรสาบสูญ มีกำหนดออกฉายในสหรัฐในวันที่ 22 ธันวาคม ค.ศ. 2023 ซึ่งเดิมกำหนดออกฉายเมื่อวันที่ 16 ธันวาคม ค.ศ. 2022 แต่ได้เลื่อนไปเป็นวันที่ 17 มีนาคม ค.ศ. 2023 เนื่องจากทางวอร์เนอร์บราเธอส์ได้ปรับตารางการออกฉายภาพยนตร์ใหม่เนื่องมาจากการระบาดทั่วของโควิด-19 ซึ่งส่งผลกระทบต่อปริมาณงานของผู้จัดจำหน่ายวิชวลเอฟเฟกต์ ภายหลังเลื่อนไปอีกเป็นวันที่ 25 ธันวาคม ค.ศ. 2023 เนื่องจากทางวอร์เนอร์บราเธอส์ดิสคัฟเวอรีกำลังพยายามกระจายต้นทุนในส่วนของการตลาดและการจัดจำหน่าย ก่อนที่จะเลื่อนขึ้นมาเป็นวันที่ 20 และเลื่อนออกไปอีกครั้งเป็นวันที่ 22 ในเดือนเดียวกัน
อคิลลีส

ภาพอคิลลีสในช่วงสงครามกรุงทรอย จิตรกรรมบนไหโรมันโบราณ
ในเทพปกรณัมกรีก อคิลลีส (อังกฤษ: Achilles) หรือ อาคีเลอุส (กรีกโบราณ: Ἀχιλλεύς) เป็นวีรบุรุษในสงครามกรุงทรอย เป็นตัวละครหลักและนักรบผู้ยิ่งใหญ่ในมหากาพย์อีเลียดของโฮเมอร์ เป็นแก่นของแนวเรื่องหลักในมหากาพย์นั้น คือ "โทสะของอคิลลีส"
ประวัติ

อคิลลีสเป็นโอรสของท้าวพีลยูส เจ้านครไทอา (Φθία) แห่งอาณาจักรชาวเมอร์มาดอน (Μυρμιδόνες) กับนางพรายสมุทรเธติส นางพรายสมุทรผู้นี้เคยเป็นหญิงที่เทพซูสและเทพโพไซดอนแย่งชิงกันเป็นเวลานาน จนกระทั่งเทพโพรมีเทียสได้ทำนายและเตือนว่า หากมีครรภ์กับนางเธติสแล้ว บุตรของนางจะเก่งกาจสามารถกว่าบิดา ด้วยเหตุฉะนี้เทพทั้งสององค์จึงเลิกแย่งชิงนางพรายเธติส และนางได้สมรสกับท้าวพีลยูสแทน
ในหนังสือ Achilleid ซึ่งเขียนขึ้นในคริสต์ศตวรรษที่ 1 ระบุว่า เมื่อให้นางเธติสให้กำเนิดอคิลลีสแล้ว นางพยายามทำให้อคิลลีสเป็นคงกระพันโดยการจุ่มทารกน้อยในแม่น้ำสติกซ์ ร่างกายของอคิลลีสจึงแข็งแกร่งไม่มีอาวุธใดทำอันตรายได้ แต่สิ่งที่นางลืมจุ่มลงไปด้วยคือข้อเท้าซ้ายของบุตรชายจนนี่กลายเป็นจุดอ่อนเพียงจุดเดียวของเขา บางตำนานระบุว่า นางพรายเจิมทารกน้อยด้วยน้ำอมฤต (ἀμβροσία) ก่อนยกเด็กน้อยขึ้นอังไฟเพื่อจะให้แผดเผาส่วนกายหยาบจากร่างกายให้หมด แต่ถูกท้าวพีลยูสมาขัดขวางไว้ นางพรายจึงโกรธมากและทิ้งสามีและบุตรไป
อคิลลีสได้ชื่อว่าเป็นสุดยอดแห่งนักรบ เป็นผู้ที่มีฝีมือการต่อสู้ฉกาจฉกรรจ์มาก เมื่อพระเจ้าอกาเมมนอนรวบรวมทัพเพื่อยกไปตีกรุงทรอย ได้เชิญตัวอคิลลีสไปด้วย คำพยากรณ์มีว่ากรีกไม่มีวันเอาชนะทรอยได้หากปราศจากอคิลลีส กระนั้นก็มีคำพยากรณ์สำหรับอคิลลีสว่า เขาจะสิ้นชีวิตหากสังหารแม่ทัพทรอย
อคิลลีสไปถึงเมืองทรอยด้วยอายุเพียง 10 ขวบ และตั้งกองทัพอยู่ชายฝั่งเมืองทรอยนานถึง 15 ปี ระยะแรกอคิลลีสยังไม่มีความมุ่งมาดที่จะเอาชนะ จนกระทั่งพะทรอคลัส เพื่อนรักอย่างยิ่งของอคิลลิส ถูกเฮกเตอร์สังหาร อคิลลิสจึงมีโทสะอย่างมากในการรบ จึงได้ขอดวลเดี่ยวกับเฮกเตอร์เพื่อล้างแค้นและสามารถสังหารเฮกเตอร์ได้ และลากศพของเฮกเตอร์ไปรอบ ๆ กรุงทรอยด้วยรถม้าเป็นการประจาน อคิลลีสเป็นผู้ที่บุกตะลุยเข้าไปในเมืองหลังจากเข้าเมืองได้ด้วยอุบายม้าไม้ของโอดิซูส และอคิลลีสก็ถูกสังหารจริง ๆ ตามคำทำนายด้วยลูกธนูที่ข้อเท้าจากการยิงของปารีส
เมื่ออคิลลีสเสียชีวิตไปแล้วได้ทิ้งชื่อไว้เป็นตำนานให้เลื่องลือ กล่าวกันว่า โล่ห์ของอคิลลีส (Shield of Achilles) ซึ่งเป็นโลห์ที่อคิลลีสใช้สู้กับเฮคเตอร์เป็นสิ่งที่ใครต่อใครต้องการแสวงหา และอเล็กซานเดอร์มหาราชก็นับถืออคิลลีสเป็นอย่างมาก โดยถือว่าพระองค์สืบเชื้อสายมาจากอคิลลีส และพระองค์ยังออกตามหาหลุมศพของอคิลลีสรวมทั้งปรารถนาจะครอบครองโล่ห์ของอคิลลีสด้วย ซึ่งเชื่อว่าถูกฝังอยู่ในหลุมศพอคิลลีส
อคิลลีสกับพะทรอคลัส

ความสัมพันธ์ที่แท้จริงระหว่างอคิลลีสกับพะทรอคลัสนั้นยังเป็นที่ถกเถียงกันทั้งในสมัยคลาสสิกและสมัยใหม่ ถึงแม้ในหนังสือ Iliad เน้นย้ำความสัมพันธ์จุดนี้ในแง่สหายผู้ภักดีเป็นพิเศษ แต่ก็ไม่ได้ระบุว่าทั้งสองเป็นคู่รักกัน ฝ่ายโฮเมอร์เองก็ไม่ได้กล่าวถึงว่าอคิลลิสและสหายพะทรอคลัสเป็นคู่รักเช่นกัน ถึงกระนั่น นักวิจารณ์สมัยคลาสสิกมักวิจารณ์ในมุมมองของวัฒนธรรมตนเท่านั้น แต่สำหรับวัฒนธรรมกรุงเอเธนส์ของกรีกในศตวรรษที่ 5 ก่อนคริสตกาล ความสัมพันธ์แบบลึกซึ้งระหว่างชาย-ชายจะเรียกว่า เปเดรัสติส (παίδἐραστής) อย่างเช่นที่เพลโตเคยสรุปไว้ในหนังสือ Symposium ว่าอคิลลีสกับพะทรอคลัสเป็นคู่รักกัน หรือสรุปไว้ในหนังสือ Phaedrus ว่าอคีลลิสนั้นมีอายุน้อยกว่าและมีรูปโฉมงามกว่าพะทรอคลัส ดังนั้นอคีลลิสจึงรับบทบาทผู้ถูกรัก (eromenos) และพะทรอคลัสรับบทบาทผู้รัก (erastes) แต่ขณะเดียวกัน สมัยกรีกโบราณไม่มีศัพท์ที่ใช้แบ่งแยกรักต่างเพศกับรักร่วมเพศอย่างชัดเจน จึงอาจอนุมานได้ทั้งสองทางไม่ว่าพวกเขาอาจชอบทั้งเพศชายและเพศหญิงก็ย่อมเป็นไปได้
บุคคลที่มีตัวตนจริงในประวัติศาสตร์ที่ถูกนำไปเปรียบเปรยกับอคิลลีส-พะทรอคลัสมากที่สุดคืออเล็กซานเดอร์มหาราชกับเฮฟีสเทียน ทั้งสองพยายามประกาศตนต่อสาธารณชนว่าพวกเขาเป็นดังอคิลลีส-พะทรอคลัส
แหล่งข้อมูลอื่น

เรื่องของอคิลลีสกับพะทรอคลัส เก็บถาวร 2007-03-20 ที่ เวย์แบ็กแมชชีน
แหล่งข้อมูลเกี่ยวกับสงครามเมืองทรอย
ศิลปะโบราณ เกี่ยวกับอคิลลีส
| ด ค กเทพปกรณัมกรีก |
| --- | --- |
ปฐมเทพ:  เคออส  อะแนงคี  โครนอส  เอียรอส  ไกอา  ยูเรนัส  ทาร์ทารัส  อีเธอร์  เฮเมรา  เอระบัส  นิกซ์  โอฟิออน  มอยเร 
เทพไททัน:  โครนัส  โอเชียนัส  เรีย  ทีมิส  แอตลัส  ซีอัส  ครีอัส  ไฮพีเรียน  ธีอา  เทธิส  นิมอซินี  ฟีบี  โพรมีเทียส  เอพิมีเทียส  ไออาเพทัส  เมโนเอเทียส 
สิบสองเทพเจ้าโอลิมปัส:  ซูส  ฮีรา  โพไซดอน  ดิมีเทอร์  อะธีนา  อะพอลโล  อาร์ทิมิส  แอรีส  แอโฟรไดที  ฮิฟีสตัส  เฮอร์มีส  ไดอะไนซัสหรือเฮสเตีย 
เทพเจ้าหลักอื่น:  แอซคลีเปียส  ฮีลิออส  อีออส  เฮดีส  ฮีบี  เฮคะที  แพน  เพอร์เซฟะนี  เซลีนี 
กลุ่ม:  แอมะซอน  เซนทอร์  คเธาะนิค  ไซคลอปส์  มังกร  อิรินีอีซ  ยักษ์  ฮาร์พี  เฮคะท็องคะรีซ  มอยเร  พระเจ้าไมซีเนียน  มนุษย์  มิวส์  นิมฟ์  เซเทอร์  สมุทรเทพ 
วีรบุรุษ:  เฮราคลีสกับงานของเขา  อคิลลีสกับสงครามกรุงทรอย  โอดิสเซียสกับโอดิสซีย์  เจสันกับลูกเรืออาร์โก  เพอร์ซิอัสกับเมดูซา  อีดิปัสกับธีบส์  ธีซีอัสกับมินะทอร์  บิลเลโรฟอนกับคิเมียรา 
สถานที่ศักดิ์สิทธิ์:  เดลฟี  ดอโดนา  ดีลอส  โอลิมเปีย  โอลิมปัส 
จิตรกรรม ความตายของพะทรอคลัส โดย Nikolay Ge
องคุลิมาล (ภาพยนตร์ พ.ศ. 2503)

บทความนี้เกี่ยวกับภาพยนตร์ที่ออกฉายในปี พ.ศ. 2503 สำหรับภาพยนตร์ไทย ดูที่ องคุลิมาล (ภาพยนตร์ พ.ศ. 2546)
| องคุลิมาล |
| --- | --- |
กำกับ: วิชัย ภัตต์
เขียนบท: พระองคุลิมาลสูตร (บทประพันธ์ดัดแปลง) ภาวนี ปราสาท มิชรา (บทภาพยนตร์)
อำนวยการสร้าง: Thai Information Service Co. Ltd.
นักแสดงนำ: พรต ภูศาน นิมมี อนิตา กูฮา อัลหัส
กำกับภาพ: วี. อวทูต
ตัดต่อ: ประทับ เดฟ
ดนตรีประกอบ: อนิล พิศวาส ภรต วยาส (เนื้อเพลง)
บริษัทผู้สร้าง: Thai Information Service  
วันฉาย: 1960
ความยาว: 153 นาที
ประเทศ: อินเดีย
ภาษา: ฮินดี
องคุลิมาล ("อังกฤษ: Angulimaal (Finger Garland)") เป็นภาพยนตร์แนวชีวประวัติสัญชาติอินเดีย ภาษาฮินดี ออกฉายในปี พ.ศ. 2503  กำกับภาพยนตร์โดย วิชัย ภัตต์ ภายใต้การสร้างของบริษัท Thai Information Service จำกัด
นักแสดง

นิมมี รับบท เจ้าหญิงมายาเทวี
พรต ภูศาน รับบท อหิงสกะ/ องคุลีมาล
อนิตา กูฮา รับบท คุรุมาตา
จันทรเสกขา รับบท มารุติ
อัจชลา ซัสเทพ รับบท นางพราหมณี
มัมโมฮาน กฤษณะ รับบท ราชปุโรหิต
เปรม เดอิบ รับบท พระเจ้าปเสนทิโกศล
ราม โมหาน รับบท ธันปาล
เกศรี รับบท กฤษณา
เฮเลน
อัลหาส รับบท อาจารย์
ภีมลา
ไชลา กัสมิรี
วิโนต กุมาร (วิโนต เมห์รา)
ดูเพิ่ม

Angulimala (1988) ภาพยนตร์สิงหล
Angulimala (2003) ภาพยนตร์ไทย
Angulimala (2014) ภาพยนตร์อินเดีย ภาษากันนาดา
แหล่งข้อมูลอื่น

Angulimaal (1960) ที่อินเทอร์เน็ตมูวีเดตาเบส
องค์การรัฐฉาน

องค์การรัฐฉาน (อังกฤษ: Shan State Organization) เป็นองค์การของชาวไทใหญ่โพ้นทะเล มีสำนักงานที่ประเทศแคนาดา ประธานคือเจ้าสิงหะหรือขุนปู้ องค์การนี้ทำหน้าที่ประสานงานกับสมาคมชาวไทโพ้นทะเลในสหรัฐอเมริกา และชาวไทใหญ่ที่ลี้ภัยอยู่ในตะวันตก แนวนโยบายหลักขององค์กรเพื่อสร้างความเป็นเอกภาพในหมู่ชาวไทใหญ่ ฟื้นฟูวัฒนธรรมและประวัติศาสตร์ของรัฐฉาน รวมทั้งเรียกร้องเอกราชจากพม่า มีกิจกรรมประสานกับองค์กรเคลื่อนไหวเพื่อประชาธิปไตยอื่น ๆ ในพม่าด้วย
องคมนตรีคาบาล

องคมนตรีคาบาล (อังกฤษ: Cabal Ministry) หมายถึงกลุ่มองค์มนตรีผู้มีอำนาจผู้ถืออิทธิพลในการปกครองราชอาณาจักรอังกฤษ ระหว่างปี ค.ศ. 1668 จนถึงราวปี ค.ศ. 1674
สมาชิกในกลุ่ม

สมาชิกในกลุ่มองคมนตรีคาบาล
ทอมัส คลิฟฟอร์ด บารอนคลิฟฟอร์ดที่ 1
C
 (ค.ศ. 1630-ค.ศ. 1673)
เฮนรี เบ็นเน็ท เอิร์ลแห่งอาร์ลิงตันที่ 1
A
 (ค.ศ. 1618-ค.ศ. 1685)
จอร์จ วิลเลียรส์ ดยุคแห่งบัคคิงแฮมที่ 2
B
 (ค.ศ. 1628-ค.ศ. 1687)
แอนโทนี แอชลีย์ คูเปอร์ เอิร์ลแห่งชาฟส์บรีที่ 1
A
 (ค.ศ. 1621-ค.ศ. 1683)
จอห์น เมทแลนด์ ดยุคแห่งลอเดอร์เดลที่ 1
L
 (ค.ศ. 1616-ค.ศ. 1682)
หลังจากอำนาจการปกครองขององคมนตรีแคลเร็นดอนสิ้นสุดลงในปี ค.ศ. 1667 อำนาจการปกครองของรัฐบาลของพระเจ้าชาร์ลส์ที่ 2 ก็ตกไปอยู่ในมือของกลุ่มองคมนตรีที่เรียกกันว่า กลุ่มคาบาล (Cabal) ที่ประกอบด้วยองคมนตรีห้าคนผู้ก่อตั้งเป็นคณะกรรมการเพื่อกิจการทางการต่างประเทศ องคมนตรีทั้งห้าคนใช้ตำแหน่งและสถาบันที่อยู่ภายใต้อำนาจของตนในการควบคุมและวางนโยบายในการปกครองราชอาณาจักรทั้งกิจการภายในและภายนอกประเทศ การมีอำนาจของกลุ่มคนที่รวมตัวขึ้นอย่างเป็นทางการในการปกครองประเทศที่ตรงกันข้ามกับการปกครองโดยผู้เป็นคนโปรดของพระมหากษัตริย์ที่มีอำนาจเด็ดขาด บ้างก็เห็นกันว่าเป็นอันตรายต่ออำนาจของสถาบันพระมหากษัตริย์ บ้างก็เห็นว่าเป็นลดอำนาจของรัฐสภา บ้างก็เห็นว่าความใกล้ชิดของดยุคแห่งบัคคิงแฮมกับพระเจ้าชาร์ลส์ทำให้ความนิยมของกลุ่มคาบาลในบรรดานักปฏิรูปบางคนลดถอยลง ชื่อของกลุ่ม กลุ่มคาบาล มีความหมายเป็นนัยยะว่าเป็นกลุ่มที่บทบาทในการโค่นอำนาจเอ็ดเวิร์ด ไฮด์ เอิร์ลแห่งแคลเร็นดอน, เพิ่มความลึกลับในการดำเนินการปกครองรัฐบาล และเป็นอักษรย่อที่มาจากชื่อของสมาชิกในกลุ่ม แต่ตามความเป็นจริงแล้วสมาชิกของกลุ่มก็ต่างก็ถือปรัชญาการปกครองที่แตกต่างกันออกไปตั้งแต่แอนโทนี แอชลีย์ผู้ที่ถือปรัชญาสนับสนุนอุดมคติของการปกครองระบบรัฐสภาไปจนถึงจอห์น เมทแลนด์ ดยุคแห่งลอเดอร์เดลผู้ถือปรัชญาสนับสนุนการปกครองระบบอภิสิทธิ์แบบสมบูรณ์นิยม
ดูเพิ่ม

พระเจ้าชาร์ลส์ที่ 2 แห่งอังกฤษ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ องคมนตรีคาบาล
องค์การกระจายเสียงและแพร่ภาพแห่งอิสราเอล

องค์การกระจายเสียงและแพร่ภาพแห่งอิสราเอล (อังกฤษ: Israel Broadcasting Authority) (ฮีบรู:רָשׁוּת השׁידוּר‎, Rishút HaShidúr) หรืออักษรย่อ "ไอบีเอ"  (อังกฤษ: IฺBA) เป็นองค์กรสื่อสารมวลชนภายใต้กำกับของรัฐบาลอิสราเอล เริ่มจัดตั้งขึ้นในปี พ.ศ. 2491  ด้วยการจัดตั้งสถานีวิทยุแห่งชาติขึ้นภายใต้ชื่อ "โคลยิสราเอล" (ฮีบรู:קול ישראל)   ก่อนที่ต่อมาในปี 
พ.ศ. 2494 ได้รับการยกฐานะขึ้นเป็น "กิจการกระจายเสียงและแพร่ภาพแห่งอิสราเอล" (อังกฤษ:Israel Broadcasting Service)
หลังจากนั้น สภาคเนสเซตของอิสราเอลได้เห็นชอบให้มีการตรารัฐบัญญัติจัดตั้งองค์การกระจายเสียงและแพร่ภาพแห่งอิสราเอล เมื่อวันที่ 6 มิถุนายน พ.ศ. 2508 และไอบีเอได้จัดตั้งสถานีโทรทัศน์ขึ้นในวันที่ 2 พฤษภาคม พ.ศ. 2511 โดยขณะนั้นออกอากาศด้วยระบบภาพขาวดำ ก่อนที่ต่อมาในวันที่ 23 กุมภาพันธ์ พ.ศ. 2526 เริ่มออกอากาศด้วยระบบภาพสี  โดยก่อนหน้านั้นได้ทดลองออกอากาศระบบภาพสี ในถารถ่ายทอดสดการประกวดเพลงยูโรวิชันปี 1979 และการถ่ายทอดสดการเยือนอิสราเอลอย่างเป็นทางการของประธานาธิบดีอันวัร อัสซาดาต แห่งอียิปต์ ในปี พ.ศ. 2520
ไอบีเอผูกขาดกิจการโทรทัศน์และวิทยุในประเทศจนถึงปี พ.ศ. 2533 มีการจัดตั้ง สำนักงานคณะกรรมการการกระจายเสียงและแพร่ภาพรองแห่งอิสราเอล (อังกฤษ:The Second Authority for Television and Radio) (ฮีบรู:הרשות השניה לטלויזיה ורדיו)  เพื่อกำกับดูแลสถานีโทรทัศน์และวิทยุพาณิชย์ ถือเป็นการเปิดเสรีการประกอบกิจการการกระจายเสียงและแพร่ภาพในประเทศอิสราเอล ก่อให้เกิดสถานีโทรทัศน์ใหม่ 2 ช่อง อันได้แก่ ช่อง 2 และ  ช่อง 10 ตามลำดับ
รัฐบาลอิสราเอลภายใต้การนำของนายกรัฐมนตรีเบนจามิน เนทันยาฮู มีดำริให้ปฎิรูปกิจการสื่อสารมวลชนของรัฐ ส่งผลให้มีการเตรียมการจัดตั้ง บรรษัทกระจายเสียงและแพร่ภาพสาธารณะแห่งอิสราเอล (อังกฤษ:Israeli Public Broadcasting Corporation) (ฮีบรู:תאגיד השידור הישראלי‎) หรือ ไอพีบีซี (อังกฤษ:IฺPBC) และได้ทดลองนำเสนอข่าวสารทางสื่อออนไลน์ ระนาบเดียวกัน รัฐบาลอิสราเอลกำหนดให้ไอบีเอยุติการดำเนินงานตั้งแต่วันที่ 1 ตุลาคม พ.ศ. 2559 แต่รัฐบาลอิสราเอลผ่อนปรนให้ไอบีเอดำเนินงานต่อจนถึงต้นปี พ.ศ. 2561  จนกระทั่งไอพีบีซีมีกำหนดเริ่มดำเนินงานในวันที่ 15 พฤษภาคม พ.ศ. 2560 ไอบีเอได้ยุติการดำเนินงานตามลำดับในวันที่ 9 พฤษภาคม ปีเดียวกัน ด้วยการยุติการดำเนินงานของฝ่ายข่าว โดยการออกอากาศรายการข่าว "มาบัต ลาฮาดาชอต" (ฮีบรู:מבט לחדשות‎) ซึ่งออกอากาศมานานกว่า 49 ปีเป็นครั้งสุดท้าย ด้วยการนำพนักงานของฝ่ายข่าวมาบอกเล่าความรู้สึก และร่วมขับร้องเพลงชาติอิสราเอลร่วมกัน ทั้งนี้ รายการต่างๆ ของช่อง 1 ซึ่งดำเนิงานโดยไอบีเอยังคงออกอากาศอย่างต่อเนื่อง โดยไม่มีการออกอากาศของรายการข่าว ส่วนสถานีวิทยุของไอบีเอยังคงออกอากาศข่าวสั้นต้นชั่วโมงสลับกับรายการเพลง โดยรายการสุดท้ายของโทรทัศน์ช่อง 1 ไอบีเอ คือ การถ่ายทอดสด การประกวดเพลงยูโรวิชันปี 2017 เนื่องจากตัวแทนจากประเทศอิสราเอลผ่านเข้ารอบสุดท้าย จึงต้องมีการถ่ายทอดสดอย่างต่อเนื่อง
สื่อในการกำกับ > โทรทัศน์

ช่อง 1 สถานีโทรทัศน์หลักของไอบีเอ
ช่อง 33 ช่องข่าวและสถานการณ์ปัจจุบัน และรายการภาคภาษาอาหรับ
สื่อในการกำกับ > วิทยุ

Reshet Aleph ("Network A")
Reshet Bet ("Network B")
Reshet Gimmel ("Network C")
Reshet Dalet ("Network D")
Reka
88 FM
Kol Ha-Musika ("The Voice of Music")
'Moreshet'
แหล่งข้อมูล

เว็บไซต์ทางการ เก็บถาวร 2017-05-15 ที่ เวย์แบ็กแมชชีน
องค์การผู้สังเกตการณ์ศิลปะนานาชาติ

องค์การผู้สังเกตการณ์ศิลปะนานาชาติ (อังกฤษ: ArtWatch International) เป็นองค์การที่ก่อตั้งขึ้นโดยเจมส์ เบ็ค ศาสตราจารย์สาขาวิชาประวัติศาสตร์ศิลป์วิทยาแห่งมหาวิทยาลัยโคลัมเบียในสหรัฐอเมริกาเพื่อเฝ้าสังเกตและรณรงค์เพื่อหาวิธีที่ดีขึ้นในการอนุรักษ์งานศิลปะ องค์การมีสาขาในสหราชอาณาจักร “องค์การผู้สังเกตการณ์ศิลปะแห่งสหราชอาณาจักร” (ArtWatch UK)
กิจการ

ในปี ค.ศ. 1991 เบ็ควิจารณ์การการทำความสะอาดประติมากรรมอนุสรณ์ของอิลาเรีย เดล คาเรตโตในมหาวิหารลูคคาโดย จาโคโป เดลลา เควอร์เชียในอิตาลี ที่เป็นผลให้ผู้อนุรักษ์ฟ้องร้องในข้อหาว่า “กล่าวร้ายอย่างสร้างปัญหา” (aggravated slander) ซึ่งมีโทษถึงจำคุกสามปีศาลตัดสินว่าผิดจริง แต่เบ็คชนะคดี จากนั้นก็มาร่วมก่อตั้งองค์การผู้สังเกตการณ์ศิลปะ
องค์การผู้สังเกตการณ์ศิลปะทำการวิจารณ์วิธีและโครงการอนุรักษ์หลายโครงการ รวมทั้งโครงการบูรณะจิตรกรรมฝาผนัง “พระกระยาหารมื้อสุดท้าย” โดย เลโอนาร์โด ดา วินชี และโครงการการบูรณะจิตรกรรมฝาผนังในชาเปลซิสติน ในปี ค.ศ. 2004 องค์การพยายามร้องเรียนให้ทำการยุติการบูรณะประติมากรรม “เดวิด” โดย ไมเคิล แอนเจโลแต่ไม่สำเร็จ แต่หลังจากนั้นก็พบว่าเกิดมีรอยร้าว
เบ็ค และ ดาลีย์มักจะออกความเห็นอย่างตรงไปตรงมาเกี่ยวกับงานบูรณะที่เป็นหัวข่าวอยู่เสมอ แต่องค์การเองก็ถูกวิจารณ์จากฝ่ายปฏิปักษ์อย่างรุนแรง เช่นเมื่อผู้สำรวจรังวัดมหาวิหารเซนต์พอลผู้มีหน้าที่ดูแลการทำความสะอาดมหาวิหารในปี ค.ศ. 2004 ถูกดาลีย์วิจารณ์ก็โต้ว่า  “องค์การผู้สังเกตการณ์ศิลปะแห่งสหราชอาณาจักรฟังแล้วออกจะขลัง แต่ดูเหมือนว่าจะเป็นองค์การที่มีทัศนคติจากคนคนเดียว”
แหล่งข้อมูลอื่น

ArtWatch International web site
ArtWatch UK web site
องค์การลูกเสือโลก

| --- | --- |

ชื่อย่อ: WOSM
ก่อตั้ง: ค.ศ. 1922
สํานักงานใหญ่:  สำนักงานลูกเสือโลก: เจนีวา สวิตเซอร์แลนด์ สำนักงานเลขาธิการ: กัวลาลัมเปอร์ มาเลเซีย 
ภูมิภาคที่รับผิดชอบ : ทั่วโลก
สมาชิก  :   176 องค์การ  ผู้เข้าร่วมมากกว่า 43 ล้านคน (2021) 
ประธาน: แดเนียล คอร์เซ่น
รองประธาน: จูเลียส คราเมอร์ โมริ เฉิง
เลขาธิการ: อะห์มัด อัลฮินดาวี
เว็บไซต์: www.scout.org
องค์การลูกเสือโลก (อังกฤษ: World Organization of the Scout Movement, WOSM) เป็นองค์การนานาชาติที่ไม่ใช่องค์การรัฐบาลใด เป็นองค์การอาสาสมัคร มีสมาชิกกว่า 45 ล้านคน ใน 174 ประเทศ องค์การก่อตั้งในปี ค.ศ. 1920 มีสำนักงานลูกเสือโลก (World Scout Bureau) ตั้งอยู่ที่นครเจนีวา ประเทศสวิตเซอร์แลนด์ ทำหน้าที่เป็นสำนักงานเลขาธิการฯ ดูแลการดำเนินงานของประเทศสมาชิกให้พัฒนาไปตามกรอบนโยบายและแนวทางขององค์การลูกเสือโลก  และตามมติของที่ประชุมสมัชชาลูกเสือโลก (World Scout Conference) ที่จัดขึ้นทุก 10 ปี
องค์การพัฒนาอุตสาหกรรมแห่งสหประชาชาติ

| --- | --- |

ชาติสมาชิกขององค์การ
ชื่อย่อ: UNIDO
ก่อตั้ง: 17 พฤศจิกายน 1966; 58 ปีก่อน (1966-11-17)
ประเภท: หน่วยงานพิเศษสหประชาชาติ
สถานะตามกฎหมาย: ดำเนินการอยู่
สํานักงานใหญ่: เวียนนา ประเทศออสเตรีย
ผู้อำนวยการ: แกร์ท มึลเลอร์
องค์กรปกครอง: คณะมนตรีเศรษฐกิจและสังคมแห่งสหประชาชาติ
เว็บไซต์: www.unido.org
องค์การพัฒนาอุตสาหกรรมแห่งสหประชาชาติ (อังกฤษ: United Nations Industrial Development Organization; อักษรย่อ: UNIDO) อักษรย่อภาษาฝรั่งเศส/สเปน ONUDI เป็นหน่วยงานพิเศษในระบบสหประชาชาติ ซึ่งมีสำนักงานใหญ่ตั้งอยู่ที่กรุงเวียนนา, ประเทศออสเตรีย วัตถุประสงค์หลักขององค์การพัฒนาอุตสาหกรรมแห่งสหประชาชาติคือการส่งเสริมและเร่งการพัฒนาอุตสาหกรรมในประเทศกำลังพัฒนา และประเทศที่มีเศรษฐกิจในช่วงเปลี่ยนผ่าน และการส่งเสริมความร่วมมือด้านอุตสาหกรรมระหว่างประเทศ นอกจากนี้ยังเป็นสมาชิกของกลุ่มพัฒนาแห่งสหประชาชาติ
แหล่งข้อมูลอื่น

Official website of UNIDO
UNIDO 50th Anniversary เก็บถาวร 2019-01-13 ที่ เวย์แบ็กแมชชีน
Website of UNIDO's Making It magazine[ลิงก์เสีย]
UNIDO ISID Operation Platform เก็บถาวร 2015-09-20 ที่ เวย์แบ็กแมชชีน
UNIDO Open Data Platform
องค์การส้วมโลก

องค์การส้วมโลก (อังกฤษ: World Toilet Organization หรือ WTO) เป็นองค์การไม่แสวงหาผลประโยชน์ที่ดำเนินการเพื่อปรับปรุงส้วมและสุขอนามัยทั่วโลก โดยองค์การส้วมโลกมุ่งเน้นไปที่ห้องส้วมมากกว่าด้านประปา องค์การก่อตั้งในปี 2001 กับประเทศสมาชิก 15 ประเทศ ที่ปัจจุบันมีองค์การ 151 องค์การใน 53 ประเทศ ที่ทำงานร่วมกำจัดสิ่งเลวร้ายและการสุขาภิบาลอย่างยั่งยืน ซึ่งองค์การยังเป็นผู้จัดการประชุมส้วมโลก
องค์การจัดอันดับด้านความบันเทิงทางคอมพิวเตอร์

| --- | --- |
特定非営利活動法人コンピュータエンターテインメントレーティング機構

พื้นที่บริการ
ชื่อย่อ: CERO
ก่อตั้ง: มิถุนายน 2002 (22 ปีที่แล้ว) (2002-06)
ประเภท: องค์การไม่แสวงหาผลกำไร
วัตถุประสงค์: จัดอันดับสื่อบันเทิงทางคอมพิวเตอร์
ที่ตั้ง: เขตชิโยดะ กรุงโตเกียว ญี่ปุ่น
พื้นที่ให้บริการ : ญี่ปุ่น
ภาษาทางการ : ญี่ปุ่น
บุคลากรหลัก: คาซูยะ วาทานาเบะ
เว็บไซต์: www.cero.gr.jp
องค์การจัดอันดับด้านความบันเทิงทางคอมพิวเตอร์ (ญี่ปุ่น: 特定非営利活動法人コンピュータエンターテインメントレーティング機構; โรมาจิ: Tokutei Hieiri Katsudō Hōjin Konpyūta Entāteinmento Rētingu Kikō อังกฤษ: Computer Entertainment Rating Organization: CERO) เป็นองค์กรจัดอันดับสื่อบันเทิงของญี่ปุ่น ตั้งอยู่ในกรุงโตเกียว มีหน้าที่ดูแลและจัดอันดับความเหมาะสม (เรต) ของวิดีโอเกมบนเครื่องบนเล่นเกมชนิดต่าง ๆ เพื่อแจ้งผู้ซื้อให้ทราบระดับอายุที่เหมาะสมในการเล่นเกมนั้น ๆ ตั้งขึ้นในปี ค.ศ. 2002 (พ.ศ. 2545) ในฐานะส่วนย่อยของ สมาพันธ์ผู้ผลิดสื่อบันเทิงคอมพิวเตอร์ และต่อมาจัดเป็นองค์กรไม่แสวงหาผลกำไรในเดือนธันวาคม ปี ค.ศ. 2003 (พ.ศ. 2546)